钦定古今图书集成/明伦汇编/闺媛典/第008卷 > 《折柳篇》许景先
## 钦定古今图书集成/明伦汇编/闺媛典/第008卷 > 《折柳篇》许景先

春色东来度渭桥，青门垂柳百千条。长杨西连建章
路，汉家林苑纷无数。萦花始遍合欢枝，游丝半𦊰相
思树。春楼初日照南隅，柔条垂绿扫金铺。宝钗新梳
倭堕髻，锦带交垂连理襦。自怜柳塞淹戎幕，银烛长
啼愁梦著。芳树朝催玉管新，春风夜染罗衣薄。城头
杨柳已如丝，今年花落去年时。折芳远寄《相思曲》，为
惜容华难再持。